**Excursie în miez de noapte**

*Blacks*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Din simplitatea visului de vară

îmi voi croi caleașcă de argint,

Și-n miez de noapte, fără de ocară,

Te voi fura cu-al dorului alint.

Sub baldachinul stelelor străine

ce se rotesc prin negrul abisal,

Voi construi cărări briliantine

spre matca unui vis fără egal.

Sub coviltirul unicei dorințe

am să-ți aștern un mas nepământesc

Ca liniștea să-ți fure din putințe

și să adormi c-un zâmbet îngeresc.

Nu te speria de-a murgilor zvâcnire

flămânzi de-un tainic zbor de pe pământ,

Căci i-am hrănit cu flori și cu iubire

ca zborul sa ne fie un descânt.

Te scaldă, draga mea, sub așternuturi

când visele lovesc suav din bici

și ne conduc spre tainice ținuturi

pe drumul luminat de licurici.

Ai adormit? Dă foc la așternuturi

Căci lumea e un gol îndepărtat!

Sub zbaterea de ploape și de fluturi

am și ajuns în locul fără hat.

Privește cum această-nvăluire

ce Soarele o prinde în scrisori

Ne scaldă cu a lui înșiruire

și își ferește Luna de fiori.

Ca nimeni să nu prindă a ei stare

când se predă sub ploaia de simțiri,

Cuprinsă de o crudă remușcare

Își șterge din magule fericiri.

Dar nu va ști nicicum să își ascundă

dorința spre un sor neîmblânzit

ce-n fiecare noapte o inundă

și îi arată drumul hărăzit.

Așa am regasit-o-n miez de noapte

sub masca atașată de un nor,

Când ne-a rugat, cu negrăite șoapte,

Să fie pasager l-al nostru zbor.

Dar cum să-i spun c-a ei eternitate

e doar un fulg în timpul fără hat?

Că-n spațiul gol, bolnav de cavitate,

nu va mai fi nimic din al ei stat?

Să plâng pentru dorința-i neîmplinită?

În lacrimi s-o scufund ca la botez,

ca mai apoi, pe propria orbită,

micuțul fulg să crească-n al lui crez?

Nu am să plâng cu lacrimi fără faimă!

Căci ce-ar rămâne dup-al ei plecat?

Un cer heliport cuprins de spaimă,

lipsit de orice vis înaripat!

Așa că tac și taci acum cu mine!

Să plângem egoiști doar pentru noi

Căci fericirea ce ne aparține

se varsă peste toate în șuvoi.

Să prindem la caleașca fericirii

noi roți de foc spre un comun destin,

Să alergăm pe căile iubirii

trăind în doi un zbor briliantin.

Și de va fi să vină acea dată

când vom găsi în ceruri adăpost,

Vom regăsi o Lună luminată

De Soarele iubirii ce a fost.